google/wiki40b huggingface dataset:
Che Khalib Mohamad Noh

Pendidikan

Che Khalib ialah akauntan bertauliah dan ahli Institut Akauntan Malaysia (CA, M) dan Felow Persatuan Akauntan Bertauliah Berkanun (FCCA, UK) United Kingdom.

Kerjaya

Che Khalib memulakan kerjayanya di firma audit Ernst & Young pada tahun 1989 dan kemudian menyertai Bumiputra Merchant Bankers Berhad. Dari 1992 hingga 1999, beliau berkhidmat di beberapa syarikat termasuk Kumpulan Renong. Pada Jun 1999, Che Khalib menyertai Ranhill Utilities Berhad sebagai Ketua Pegawai Eksekutif (CEO). Beliau kemudian mengambil alih jawatan Pengarah Urusan dan Ketua Pegawai Eksekutif KUB Malaysia Berhad.
Beliau emudian dilantik sebagai Presiden/Ketua Pegawai Eksekutif Tenaga Nasional Berhad (TNB) pada 1 Julai 2004 di mana beliau berkhidmat dengan TNB selama 8 tahun sehingga kontrak tamat pada 30 Jun 2012 dan digantikan oleh Azman Mohd. Beliau kemudian menyertai DRB-HICOM sebagai Ketua Pegawai Operasi Kewangan, Strategi dan Perancangan pada Julai 2012.
Che Khalib juga pernah menjadi ahli Lembaga Pengarah dan Jawatankuasa Eksekutif Khazanah Nasional Berhad dari tahun 2000 hingga 2004. Beliau juga pernah berkhidmat sebagai ahli Lembaga Pengarah dalam syarikat-syarikat United Engineers Malaysia dan Bank Industri & Teknologi Malaysia Berhad.

Anugerah

Pada tahun 2010, Che Khalib telah dipilih sebagai CEO terbaik di Anugerah Tenaga dan Elektrik Asia 2010 yang pertama kali diadakan bersempena dengan Persidangan Tenaga dan Elektrik Dunia Asia serta Persidangan Elektrik Bestari Dunia Asia di Singapura. Beliau sebelum ini telah dipilih sebagai CEO Terbaik Malaysia 2008, iaitu pengiktirafan tertinggi yang diberikan kepada pemimpin korporat dalam negara.
Beliau telah dianugerahkan "Anugerah Pencapaian dan Anugerah Pencapaian Khas Malaysia - Individu" dalam Sidang Kemuncak & Anugerah Pencapaian Pertama Malaysia (MACA) yang diadakan pada 23 Februari 2012. Anugerah itu disampaikan oleh Datuk Azman Ujang, Pengerusi (Pertubuhan Prestasi Malaysia) kepada Dato' Sri Che Khalib dan pemenang lain.
Oud

Oud Bahasa Arab: عود‎ ʿūd, majmuk:أعواد, a'wād; Assyria:ܥܘܕ ūd, Bahasa Greek: ούτι; Bahasa Parsi: بربط barbat; Bahasa Turki: ud or ut; Bahasa Armenia: ուդ, Bahasa Azeri: ud; Bahasa Somalia: cuud atau kaban; ialah alat muzik bertali berbentuk pear yang sering digunakan dalam muzik Afrika Utara (Chaabi, muzik klasik al-Andalus) dan muzik Timur Tengah. Pembinaan oud sama seperti lut. Oud moden dan lut Eropah datang dari leluhur sama tetapi melalui jalan berlainan. Oud mudah dikenali dengan ketiadaan fret dan tengkok yang lebih kecil. Ia dianggap leluhur gitar moden.

Nama

Asal usul nama oud (dan rakan etimologinya lute) tidak dapat dipastikan, namun perkataan Arab العود (al-ʿūd) merujuk kepada sekeping kayu nipis mirip jerami yang secara tradisional digunakan sebagai plektrum semasa bermain oud, kepada jalur-jalur kayu nipis di bahagian belakang, atau kepada bod suara kayu yang membezakannya daripada peralatan yang menggunakan kulit.  Penyelidikian baharu oleh Eckhard Neubauer mencadangkan bahawa oud mungkin perkataan pinjaman Arab daripada perkataan Parsi rud yang bermaksud tali, alat bertali, atau lut.

Sejarah

Catatan bergambar yang paling awal tentang lut terdapat pada zaman Uruk di selatan Mesopotamia (bandar Nasiriyah moden). Catatan terdapat pada mohor berbentuk silinder yang lebih 5000 tahun lamanya dan kini disimpan di Muzium British.
Orang bangsa Turki kuno juga memiliki peralatan yang sama yang dikenali sebagai kopuz. Alat ini dipercayai memiliki kuasa magis dan dibawa bersama ke medan peperangan dan digunakan dalam pancaragam tentera. Ini dicatatkan dalam pahatan tugu Göktürk. Pancaragam tentera kemudiannya diguna dalam tentera Turki yang lain dan seterusnya oleh orang Eropah. Mengikut ahli muzik Çinuçen Tanrıkorur oud moden dikembangkan oleh orang Turki Asia Tengah daripada kopuz dan bilangan talinya ditambah.
Kemuflisan

Kemuflisan atau kebankrapan  ialah apabila seseorang atau sesebuah syarikat diisytiharkan oleh mahkamah sebagai tidak lagi mampu membayar balik hutang lapuk.
Kebangkrutan telah dicatat di Perjanjian Lama dan Timur Jauh.
Mirefleurs

Mirefleurs merupakan sebuah komun di jabatan Puy-de-Dôme di tengah Perancis.
Nesse-Apfelstädt

Nesse-Apfelstädt merupakan sebuah kawasan perbandaran terletak di daerah Gotha, Thüringen, Jerman.
Frettemeule

Frettemeule ialah sebuah komun yang terletak di komun Somme di Picardie di utara Perancis.
Jessica Lim

Jessica Lim ialah seorang aktres popular Malaysia yang mencipta nama di kaca televisyen pada era 1990an. Beliau sangat dikenali menerusi sitkom Camni Camtu yang disiarkan di TV2 mulai 1992 hingga 1996. 
Jessica pernah memenangi anugerah Aktres TV Terbaik di Anugerah Seri Angkasa 1993 menerusi drama Mei Li dan dicalonkan di Anugerah Bintang-Bintang Popular 1994 untuk kategori Artis Komedi Wanita Popular (ABPBH). Beliau mula bersara dari dunia lakonan sejak tahun 2002.
Panjalin Kidul

Poskod

Poskod yang digunakan di Panjalin Kidul adalah 45455. Terdapat buah desa di dalam daerah kecamatan Sumberjaya.
Proyart

Proyart ialah sebuah komun yang terletak di komun Somme di Picardie di utara Perancis.
Sistem dinamik

Sistem dinamik ialah satu konsep di dalam matematik di mana satu hukum tetap menerangkan kebergantungan satu titik terhadap masa dalam ruang geometri. Antara contohnya ialah model matematik yang menerangkan hayunan bandul jam dan aliran air di dalam paip.
Pada sebarang masa yang diberi, satu sistem dinamik memiliki keadaan yang ditentukan oleh satu set nombor nyata (satu vektor) yang boleh diwakili oleh satu titik dalam ruang fasa yang bersesuaian. Sebarang perubahan kecil dalam keadaan sistem adalah bergantung pada perubahan kecil dalam nombor-nombor. Hukum evolusi untuk sistem dinamik ialah hukum tetap yang menerangkan apakah keadaan masa depan akibat dari keadaan masa kini. Hukum ini adalah deterministik; dalam erti kata lain, untuk setiap selang masa yang diberi, hanya satu keadaan masa depan yang berlaku akibat dari keadaan masa kini.
Lyla (kumpulan muzik)

Lyla merupakan sebuah kumpulan nyanyian dari Indonesia. Kumpulan ini ditubuhkan pada 2008. Lyla dianggotai oleh empat anak muda yan berasal dari Jogjakarta.

Yang Tak Terlupakan

Album pertama mereka bertajuk "Yang Tak Terlupakan" yang dirilis pada 2008. Namun sebelumnya Lyla juga pernah mengeluarkan album Aku ingin Kamu Kamu ingin Dia, namun semasa itu nama grupnya masih Mahameru. Album perdana mereka meraih anugerah kategori 'Album Pendatang Baru' pada temasya SCTV Music Award 2010.
Tak hanya di Indonesia, kepopularan Lyla juga merambah ke Malaysia. Lyla melancarkan album Yang Tak Terlupakan di pasar muzik Malaysia tanggal 20 Januari 2010. Mereka memutuskan untuk ikut meramaikan dunia muzik Malaysia selepas lagu-lagu mereka seperti, "Ruang Rindu" dan "Sandaran Hati" berjaya menduduki tangga teratas di beberapa stesen radio Malaysia. Album Lyla yang pertama ini sebelumnya juga mendapatkan anugerah 'Planet Muzik 2010' sebagai kumpulan muzik terbaik di Singapura pada 18 disember 2009.

Lebih Dari Bintang

Berjaya dengan album pertama, Lyla melancarkan album kedua bertajuk "Lebih Dari Bintang" yang dirilis pada tanggal 5 Disember 2010. Dalam album ini, Lyla menjagokan lagu "Sebelum Cahaya". Bukan hanya lagunya yang unik, video klipnya juga dibintangi Amanda, seorang model yang tuna rungu. Lirik lagunya berkisah tentang seseorang yang merasa kesepian kerana ditinggalkan teman. Sebahagian hasil dari penjualan album ini, Lyla akan mendedikasikan untuk membuat buku huruf Braille. Musica akan mempromosikan album ini ke Malaysia. Lagu-lagu lain yang menarik untuk disimak dalam album ini di antaranya lagu berbahasa inggris "Ephemera", "Bunga di malam itu" yang bertutur tentang indahnya mesyuarat dengan Sang Nabi Muhammad SAW, dan "Permintaan Hati" yang berirama lebih rancak menghentak.

Dunia Sempurna

Album ini hanya mengeluarkan 2 Single, iaitu, Kamu Cantik Kamu Baik, dan Jangan Bimbang Walau Galau (Terus Berlari). Selepas itu Lyla Vakum selam kurang lebih 6 Bulan. Album ini terbilang unik kerana masih berisi ciri khas dari Lyla

Cinta... Bersabarlah

Album ke-empat ini diberi judul "Ga Romantis". Secara berseloroh personel Lyla mengertikan judul tadi sebagai ungkapan kepada peminatnya yang mahu bersabar kerana Lyla cukup lama menghilang. "Jadi, kalau mereka mencintai Lyla, mereka harusnya boleh bersabar," kata Fare, bercanda.
"Ga Romantis" menjadi album pertama di mana Lyla tidak lagi mempersembahkan komposisi berlirik bahasa inggris, yang sudah menjadi semacam tradisi di tiga album pertamanya. Kebiasaan macam itu bukan disengaja oleh Lyla (sekadar sok-sokan dengan alasan untuk modal 'go international', contohnya), namun kerana keperluan akan keutuhan keseluruhan persembahan di tiga album pertama memang demikian.
Becedas

Becedas merupakan sebuah kawasan perbandaran di Sepanyol di Ávila, di komuniti autonomi Castile dan León.
Argés

Argés merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Kampung Mengabang Telong

Poskod

Poskod yang digunakan di Kampung Mengabang Telong, Kuala Terengganu, Terengganu adalah 21020.
Untukmu (album Feminin)

Penerbitan

Ketika album ini dihasilkan, Feminin dianggotai oleh lima ahli iaitu As selaku vokal utama, Along sebagai vokal kedua serta Deq Nor, Yatie dan Watie sebagai vokal harmoni. Namun begitu, selepas setahun bersama, dengan alasan peribadi Along telah menarik diri yang meninggalkan Feminin berempat untuk meneruskan karier mereka.
Muzik di dalam album ini lebih kepada muzik hip hop old school. Terdapat 10 buah lagu didalam album ini termasuk sebuah lagu yang telah menimbulkan kontroversi iaitu "Rentak Disco 1, 2, 3" dikatakan adalah lagu ciplak dari sebuah lagu dari sebuah kumpulan Barat, Twilight Zone. Di dalam album ini juga terdapat sebuah lagu yang mengingatkan semua untuk membantu masyarakat Islam di Bosnia, "Syurga Di Dunia".
Das Lied der Deutschen

Lirik

Deutschland, Deutschland über alles,

über alles in der Welt,

wenn es stets zu Schutz und Trutze

brüderlich zusammenhält.

Von der Maas bis an die Memel,

von der Etsch bis an den Belt,

Deutschland, Deutschland über alles,

über alles in der Welt!
Deutsche Frauen, deutsche Treue,

deutscher Wein und deutscher Sang

sollen in der Welt behalten

ihren alten schönen Klang,

uns zu edler Tat begeistern

unser ganzes Leben lang.

Deutsche Frauen, deutsche Treue,

deutscher Wein und deutscher Sang!
Einigkeit und Recht und Freiheit

für das deutsche Vaterland!

Danach laßt uns alle streben

brüderlich mit Herz und Hand!

Einigkeit und Recht und Freiheit

sind des Glückes Unterpfand;

blüh im Glanze dieses Glückes,

blühe, deutsches Vaterland!

Terjemahan

Jerman, Jerman atas segala,

Atas segalanya di dunia,

Bersama semua dalam persaudaraan

Untuk perlindungan dan pertahanan

Dari sungai Meuse ke Memel,

Dari sungai Adige ke Belt,

Jerman, Jerman atas segala,

Atas segalanya di dunia!
Wanita Jerman, kesetiaan orang Jerman,

Wain Jerman dan lagu Jerman

Sentiasa dihargai

Di seluruh dunia.

Memandu kita ke arah kemuliaan

Sepanjang hidup kita.

Wanita Jerman, kesetiaan orang Jerman,

Wain Jerman dan lagu Jerman!
Kerukunan, keadilan dan kemerdekaan

Buat ibu pertiwi Jerman

Marilah menuju wawasan tersebut

Bersama-sama dalam semangat persaudaraan

Kerukunan, keadilan dan kemerdekaan

Adalah kunci kebahagiaan

Makmurlah dalam kegemilangan ini

Makmurlah ibu pertiwi Jerman!
Ujados

Ujados merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
El Rubio

El Rubio merupakan sebuah kawasan perbandaran yang terletak di wilayah Seville, Andalusia, Sepanyol
Michael Ballack

Biografi

Dilahirkan di Görlitz, Jerman Timur, Ballack dikenali sebagai seorang pemain yang serba boleh dan sangat teratur, amat sesuai ketika menyerang, mahupun bertahan. Susuk badannya yang tinggi telah memberikannya kelebihan dalam perebutan bola di udara. Beliau menjadi sanjungan ramai ketika peranannya sebagai pemain tengah mewakili Bayer Leverkusen menunjukkan permainan yang berkesan apabila menyerang mahupun bertahan. Perpindahannya ke KBS Bayern Munich di bawah bimbingan Ottmar Hitzfeld dan Felix Magath telah memberikan Ballack peranan baru yang menyaksikannya lebih bertindak dalam peranan pertahanan, berbanding dengan serangan, dengan beliau tidak begitu kerap ke hadapan tetapi sebaliknya menumpukan usahanya pada perlindungan empat orang pemain di belakang serta mengagih-agihkan bola. Bagaimanapun, beliau kekal merupakan seorang pemain tengah petak ke petak kepada pasukan kebangsaan Jerman.
Ballack berupaya bermain dengan kedua-dua kakinya, serta di udara. Ciri-ciri ini telah memberikannya anugerah pemain tahunan Jerman buat tiga kali, iaitu pada tahun 2002, 2003, dan 2005. Beliau kini telah menjadi salah satu ikon sukan Jerman yang utama.
Pada tahun 2004, Ballack dijadikan kapten untuk pasukan kebangsaan Jerman oleh Jürgen Klinsmann, jurulatih pasukan kebangsaan ketika itu. Joachim Löw, ketua jurulatih Jerman yang terkini, telah menunjukkan bahawa beliau akan mengekalkan Ballack sebagai kapten. Ballack telah memakai baju nombor 13 untuk setiap kelab yang pernah beliau main, termasuk juga pasukan kebangsaan Jerman. Beliau telah dimasukkan ke dalam FIFA 100.
Ballack dan pasangannya, Simone Lambe, mempunyai tiga orang anak, iaitu: Louis, (lahir pada 16 Ogos 2001), Emilio (19 September 2002) dan Jordi (17 Mac 2005).
Malassezia

Peranan dalam penyakit manusia

Beru-baru ini pengecaman Malassezia pada kulit telah dibantu dengan penggunaan teknik molekular atau berasaskan-DNA sama seperti yang digunakan oleh ahli sains forensik bagi mengenal pasti orang yang disyaki. Penyiasatan ini menunjukkan bahawa spesies Malassezia menyebabkan kebanyakan penyakit kulit pada manusia, termasuk punca utama kelemumur dan seborrhoeik dermatitis, adalah M. globosa (sungguhpun M. restricta turut terbabit). Radang kulit tinea versicolor (pityriasis versicolor) juga disebabkan oleh jangkitan fungi ini.
Oleh kerana fungi memerlukan lemak untuk membesar, ia paling banyak terdapat di kawasan banyak kelenjar minyak ("sebaceous gland"): pada kulit kepala, muka, dan bahagian atas badan. Apabila fungi tumbuh terlalu cepat, pertumbuhan baru sel semulajadi terganggu dan kelemumur muncul dengan rasa gatal-gatal (proses yang sama juga mungkin berlaku dengan fungi dan bakteria lain).
Projek pada tahun 2007 telah menunjukkan jujukan genom Malassezia globosa punca kelemumur dan mendapati ia memiliki 4,285 gen. M. globosa menggunakan lapan jenis lipase berlainan, bersama tiga fosfolipase ("phospholipases"), untuk mengurai minyak pada kulit kepala. Mana-mana dari 11 protein ini merupakan sasaran yang sesuai bagi ubat kelemumur.
M. globosa telah dijangka memiliki keupayaan membiak secara seksual, tetapi ia tidak pernah dilihat.

Bilangan

Bilangan contoh M. globosa pada kepala manusia boleh mencecah sepuluh juta.

Rawatan bagi jangkitan simptom kulit kepala

Simptom jangkitan kulit kepala sering dirawat dengan syampu mengandungi selenium disulfide atau ketoconazole. Rawatan lain termasuk syampu berubat ciclopirox olamine, tar batu arang, zink pyrithione (ZPT), miconazole, atau minyak pokok teh. Hidrogen peroksida juga digunakan sekali-sekala dan dicairkan dengan air bagi mengawal simptom gatal-gatal. Bagaimanapun, dengan keupayaan pengoksidanya dalam tindak balas dengan katalase, mampu menyebabkan parut berlaku dengan rawatan ini.
Srivaikuntam

Demografik 2001

Menurut bancian India pada tahun 2001, Srivaikuntam memiliki bilangan penduduk seramai 16,214. Dari jumlah tersebut, kaum lelaki membentuk 48% dari jumlah keseluruhan populasi dan wanita seramai 52%.

Pendidikan 2001

Menurut bancian India pada tahun 2001 Srivaikuntam memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 51% lelaki dan 49% wanita mampu membaca. 11% dari populasi berusia di bawah 6 tahun. (2001)
Nourard-le-Franc

Nourard-le-Franc ialah sebuah komun di jabatan Oise di utara Perancis, wilayah Picardy.
Hijabsta Ballet

Sinopsis

Mengisahkan tentang masalah dan cabaran yang dihadapi oleh Adele Shakiri. Luaran Adele jauh dari bangsanya. Namanya tidak menggambarkan Melayu, sebutannya pelat, bahasanya campur, pakaian balletnya bertentangan dengan pakaian bangsanya tetapi hatinya ingin dekat kepada bangsa dan agama.
Adele, remaja perempuan memegang teguh impian ibunya dan sangat berbakat hingga mendapat biasiswa ke akademi balle ternama di Rusia tetapi kemudian tiba-tiba membuat keputusan untuk berhijab. Ibunya tak boleh nak larang, tapi hatinya remuk, patah, harapannya hancur bagai kaca yang berderai. Adele mendapat tentangan hebat apabila dia mahu menyatukan hijab dalam dunia balet. Dia hilang kawan, rakan selatihan menolak, keluarga berantakan. Dunia ballet menolaknya jauh, agamawan mendesaknya, ekstrimis mengancam mencederakannya. Oleh itu, dia telah membawa diri ke Perth, Australia namun tentangan yang dihadapinya lebih besar berbanding di negara sendiri.

Keluaran dan sambutan

Hijabsta Ballet ditayangkan pada 3 Ogos 2017 dan menjadi kegagalan komersial. Salah tafsir masyarakat dikatakan menjadi punca filem ini 'sejuk' di pawagam. Filem ini menerima ulasan negatif dari pengkritik filem. Hatta Midy dari The Vocket menyifatkan filem ini bukan seprti filem Melayu biasa kerana ia menyentuh dua perkara yang bertentangan dengan ajaran Islam.
Günzburg (daerah)

Günzburg merupakan sebuah daerah (Landkreis) di Bavaria, Jerman.
Pembunuhan beramai-ramai di Batang Kali

Pembunuhan beramai-ramai di Batang Kali berlaku pada 12 Disember, 1948 apabila 24 orang penduduk kampung menjadi mangsa pembunuhan kejam yang dilakukan oleh tentera Britain memburu anggota Parti Komunis Malaya. Pembunuhan beramai-ramai ini berlaku apabila Platun Ke-7, Kompeni Golf mengepung sebuah kebun getah di Sungai Rimoh, Batang Kali, Selangor dan melepaskan tembakan ke atas 24 orang penduduk kampung yang tidak bersenjata dengan disaksikan isteri dan anak-anak mereka.

Siasatan awal

Meskipun beberapa tuntutan telah dibuat sejak tahun 1948, Polis Diraja Malaysia (PDRM) telah menutup kes ini pada tahun 1997 di sebabkan kekurangan bukti. Pada 30 Januari 2009, kerajaan Britain telah menolak desakan para waris keluarga yang menuntut supaya satu penyiasatan awam ditubuhkan berhubung tragedi ini. Akan tetapi kerajaan Malaysia menimbangkan keputusan itu.
Pada 2 April 2010, saksi terakhir dalam peristiwa ini, Tham Yong (berumur 78 tahun), meninggal dunia tanpa sempat melihat sebarang perkembangan positif .

Tuntutan maaf

Presiden Institut Perhubungan Awam Malaysia (IPRM) Prof Datuk Mohd Hamdan Adnan mahu kerajaan Britain memohon maaf sebagaimana yang dilakukannya dalam kejadian Ahad Berdarah pada 30 Januari, 1972 di Ireland Utara. Kerajaan disaran menubuhkan satu inkuiri awam untuk memaklumkan masyarakat apa sebenarnya yang berlaku dalam kejadian tersebut.
Tentera Britain tergamak membakar sebuah kampung di Batang Kali itu hanya kerana bimbangkan ancaman komunis walaupun penduduk kampung itu sebenarnya tidak bersenjata mahupun membahayakan tentera terbabit. Pakar sejarah negara Prof Emeritus Datuk Dr Khoo Kay Khim berkata kerajaan perlu membawa isu tersebut kepada pengetahuan umum dan antarabangsa supaya keadilan bagi keluarga mangsa dapat dituntut. Waris boleh mengemukakan permohonan maaf, bayaran saguhati dan sebagainya.
Ayula Utara

Poskod

Poskod yang digunakan di Ayula Utara adalah 96582. Terdapat 8 buah desa di dalam daerah kecamatan Bulango Selatan.
Arnage

Arnage merupakan sebuah komun di jabatan Pays-de-la-Loire di barat-laut Perancis.
Gordon Coppuck

Gordon Coppuck (lahir 8 December 1936, Fleet, Hampshire) ialah bekas ketua pereka untuk pasukan Formula Satu McLaren.
Liencourt

Liencourt merupakan sebuah komun di jabatan Pas-de-Calais di utara Perancis.
Flagy, Seine-et-Marne

Flagy ialah sebuah komun yang terletak di komun Seine-et-Marne di utara-tengah Perancis.
Filem Arachnid

Pelakon

Filem ini turut disertai oleh beberapa orang pelakon terkenal, antaranya adalah Chris Potter, Alex Reid, José Sancho

Ringkasan

Seorang lelaki di bawa ke sebuah klinik kecil di Guam dengan gigitan misteri kepadanya. Ini mencetuskan carian untuk apa yang boleh menyebabkan luka seperti ...
Sekolah Kebangsaan Tuanku Fatimah

Sejarah

PENAKLUKAN JEPUN KE ATAS TANAH MELAYU TELAH MEMBANGKITKAN KESEDARAN KEPADA DATUK PENGHULU MUKIM KAMPUNG BARU SERTA BEBERAPA ORANG PENDUDUK UNTUK MEMBUKA SEBUAH SEKOLAH BAGI ANAK-ANAK MELAYU TERUTAMANYA BAGI KANAK-KANAK PEREMPUAN. KETIKA PEMERINTAHAN JEPUN, ORANG-ORANG MELAYU DIPAKSA BERSEKOLAH DAN MEMPELAJARI BAHASA JEPUN.
PADA TAHUN 1948, SETELAH TAMAT PERANG DUNIA KEDUA, ORANG-ORANG MELAYU BENTONG TELAH MENGAMBIL KESEMPATAN INI DENGAN MENGGUNAKAN STOR BEKAS PENINGGALAN TENTERA JEPUN DAN TENTERA BRITISH UNTUK DIJADIKAN SEKOLAH. PADA AWALNYA SEKOLAH INI HANYA MENAWARKAN PENDIDIKAN KEPADA MURID-MURID PEREMPUAN DENGAN BILANGAN GURU YANG MENGAJAR HANYA LIMA ORANG TERMASUK GURU BESAR. GURU BESAR YANG PERTAMA IALAH CIKGU AMINAH ROHANA BINTI MOHD LIKI.
PENDUDUK-PENDUDUK MUKIM BENTONG BERASA BANGGA DAN BERBESAR HATI APABILA KEBAWAH DULI YANG MAHA MULIA TENGKU AMPUAN BESAR PAHANG, DULI YANG MAHA MULIA TENGKU AMPUAN BESAR FATIMAH BINTI ALMARHUM SULTAN ISKANDAR KADASALLAH SHAH TELAH MEMPERKENANKAN NAMA BAGINDA DIABADIKAN SEBAGAI NAMA SEKOLAH INI, SEKOLAH PEREMPUAN TUANKU FATIMAH. TENGKU AMPUAN FATIMAH IALAH BONDA SULTAN PAHANG KINI, SULTAN HJ. AHMAD SHAH IBNI ALMARHUM SULTAN ABU BAKAR RIAYATUDIN AL MUADZAM SHAH.
PADA 2HB. JANUARI, 1949 SEKOLAH INI TELAH MELAKAR SEJARAH PERTAMANYA DENGAN MAJLIS PERASMIAN OLEH YANG BERHORMAT MENTERI BESAR PAHANG DATO’ MAHMUD BIN MAT. BILANGAN MURID-MURID PADA KETIKA ITU IALAH SERAMAI 103 ORANG DARIPADA DARJAH SATU HINGGA LIMA. DARJAH SATU HINGGA TIGA DITEMPATKAN DI STOR PENIGGALAN TENTERA JEPUN MANAKALA DARJAH EMPAT DAN LIMA DITEMPATKAN DI STOR PENINGGALAN TENTERA BRITISH.
Sadasivpet

Demografik 2001

Menurut bancian India pada tahun 2001, Sadasivpet memiliki bilangan penduduk seramai 35,475. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Sadasivpet memiliki kadar pendidikan (kebolehan membaca) 63%, melebihi kadar purata kebangsaan 59.5%; dengan 58% lelaki dan 42% wanita mampu membaca. 15% dari populasi berusia di bawah 6 tahun. (2001)
Korporat

Korporat (Inggeris: corporate) adalah perkara berkaitan dengan ------syarikat atau per­badanan tertentu atau perbadanan pada umumnya. Korporat merujuk kepada syarikat-syarikat dan firma-firma besar seperti Lembaga Tabung Haj-i (T__-H), Perbadanan Usahawan Nasional (PUNB).

Pengkorporatan Organisasi Kerajaan Malaysia

Pengkorporatan organisasi kerajaan bermaksud menukarkan sebuah organisasi kerajaan menjadi perbadanan atau syarikat. Dalam era Dasar Ekonomi Baru terdapat beberapa organisasi, institusi dan agensi kerajaan telah dikorporatkan.

Pengkorporatan Perniagaan Bumiputera di Malaysia

Pengkorporatan perniagaan Bumiputera di Malaysia dilaksanakan mengikut Dasar Pembangunan Nasional.
Kampung Rambong Padang

Poskod

Poskod yang digunakan di Kampung Rambong Padang, Baling, Kedah adalah 09100.
Senaung

Poskod

Poskod yang digunakan di Senaung adalah 36361. Terdapat 18 buah desa di dalam daerah kecamatan Jambi Luar Kota.
Saint-Antoine-la-Forêt

Saint-Antoine-la-Forêt ialah komun di jabatan Seine-Maritime dan di kawasan Haute-Normandie di utara Perancis.
Neupotz

Neupotz merupakan sebuah kawasan perbandaran terletak di daerah Germersheim, Rhineland-Palatinate, Jerman.
Bangued, Abra

Bangued merupakan sebuah bandar yang terletak di wilayah Abra, Filipina.
Pada tahun 2015, bandar ini memiliki populasi sebesar 48,163 orang.
Bangued terbahagi menjadi 31 barangay.
BMX

Basikal Model X

Basikal Model X ialah sejenis basikal yang mempunyai frem berbentuk X. Ianya banyak digunakan di bandaraya besar oleh golongan remaja. Basikal jenis ini amat ringan serta mudah ditunggang oleh mereka yang bersaiz kecil.
Hutan Kampung

Poskod

Poskod yang digunakan di Hutan Kampung, Alor Setar, Kedah adalah 05350.
Kampung Alor Parit

Poskod

Poskod yang digunakan di Kampung Alor Parit, Pendang, Kedah adalah 06700.